## dachser_inteligent_logistics

Tlačová správa V Bratislave, 17.6.2019

**Dachser Slovakia v Bratislave sa rozrastá**

**Spoločnosť Dachser Slovakia pokračuje v rozvoji svojho areálu v Lozorne pri Bratislave. Po tom, čo minulý rok uviedli do prevádzky veľkú multifunkčnú skladovú halu v hodnote 6 mil. eur, tento rok zahájili práce na rozšírení existujúcej prekladiskovej haly. Ide o investíciu v rozsahu 3 mil. eur a dokončenie stavby sa plánuje na september 2019.**

„*Potreba rozšírenia cross docku prirodzene vyplynula z narastajúcich nárokov na kapacitu. Ta je v súčasnej dobe približne 3 000 m2, s tridsiatkou hydraulických rámp a jednou rampou XXL pre nadrozmerne zásielky. Po prístavbe bude kapacita doku takmer dvojnásobná,“* vysvetľuje Roman Stoličný managing director a člen predstavenstva Dachser Slovakia.

Existujúci cross dock bude rozšírenýo 3015 m2 a 31 brán. Celková investovaná suma vrátane investície z minulého roka dosiahne až 12 miliónov eur. *„V krátkej dobe sa jedná o ďalšiu rozsiahlu investíciu, ktorá ešte posilní naše postavenie v rámci celého logistického trhu,“* uvádza Roman Stoličný a dodáva: *"Nový terminál prinesie ďalšie skvalitnenie a zefektívnenie našich služieb a s dostatočnými priestormi sa navyše môžeme sústrediť na ďalší rast tak, aby naše služby dosahovali toho najvyššieho štandardu."*

V minulom roku 2018 došlo k nárastu využívania logistického centra Dachser Bratislava o 9,63 % oproti roku 2017 z 59 388 ton zberných zásielok na 65 110 ton.

Logistické centrum v Lozorne zohráva v rámci európskej sieti Dachser mimoriadnu úlohu: Popri normálnej dennej prevádzke, slúži táto pobočka aj v noci, ako jeden z troch Eurohubov, ktoré spájajú zeme pri Baltskom, Jadranskom a Čiernom mori. Ide o križovatku pre všetky služby nákladnej dopravy v strednej a východnej Európe v sieti Dachser. A poskytuje priame spojenie s ďalšími európskymi eurohubmi v Überherrne v Nemecku a v Clermont-Ferrande vo Francúzsku. V roku 2018 bolo v bratislavskom Eurohube spracovaných 66 700 ton zberných zásielok, čo je v priemere 318 ton zberných zásielok za jeden pracovný deň.

V súčasnosti ponúka DACHSER Slovakia v Lozorne 45 denných priamych liniek, pričom v posledných dvoch rokoch pribudlo 6 liniek: v pobočke Lozorno 2 linky Langenhagen (Hannover), Strassburg a v pobočke Euro-hubu Bratislava 4 linky Como, Torino, Milano a Warsawa. Vo vrcholnej sezóne september – december naviac vzhľadom k zvýšenému objemu tovaru DACHSER prevádzkoval linku na Unternschleisheim (Mnichov) a druhu pravidelnú linku na Hof, ktoré zabezpečujú spojenie so 16 krajinami Európy: Nemeckom, Českou republikou, Maďarskom, Rakúskom, Francúzskom, Poľskom, Holandskom, Talianskom, Chorvátskom, Slovinskom, Gréckom, Rumunskom, Bulharskom, Srbskom, Bosnou a Hercegovinou a sa 3 destináciami na Slovensku.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk